text: [{"text_idx": "#000002", "text": "Bilondololwa bya Bipangujo bya mu Bible"}, {"text_idx": "#000003", "text": "Bingidilwa bya Kwifunda Nabyo Bible"}, {"text_idx": "#000004", "text": "Madrame a Butangi bwa Bible"}, {"text_idx": "#000005", "text": "Mapya Atala Baneni ba ku Bisanji"}, {"text_idx": "#000008", "text": "Bantu ba Leza bengidijanga manwa palapala mwanda wa kusapwila bantu bavule ponso pobibwanika"}, {"text_idx": "#000010", "text": "BIBUMBO bibajokoloka Yesu ku nkula ya dijiba, ino washindwila bwato bityetye pa ngeya. Mwanda waka? Wa\u0304di uyukile amba na pa mema, diwi dikokeja kwivwanika biyampe ne bantu bavule babwanya kwivwanija senene musapu wandi.\u2014Tanga Mako 4:1, 2."}, {"text_idx": "#000011", "text": "2 Mu makumi a myaka kupwa kwa Bulopwe kubutulwa, bana ba bwanga ba Kidishitu balondele kimfwa kyandi na kwingidija manwa mapya a kusambakanya myanda miyampe ya Bulopwe ku bemvwaniki bavule. Mu buludiki bwa Mulopwe, bantu ba Leza bendelelanga kutu\u0304la\u2019ko ne kukwatan\u0303anya manwa, mungya kushinta kwa ngikadilo ne kwa busendwe bupya. Tusakanga kusapwila bantu bavule ponso pobibwanika kumeso kwa mfulo ifike. (Mat. 24:14) Tala bidi manwa amoamo otwaingidije mwanda wa kusapwila bantu konso kobatanwa. Langulukila nobe pa miswelo yobwanya kwiula lwitabijo lwa boba basambakenye myanda miyampe mafuku kunyuma."}, {"text_idx": "#000012", "text": "3. Le kwingidija kotwaingidije mapepala kwalobeje namani balwana na bubine?"}, {"text_idx": "#000014", "text": "Mu 1914, majulunale 2 000 ne kupita adi\u2019mo busapudi bwa Russell"}, {"text_idx": "#000016", "text": "4 Majulunale makwabo asakile kulama mi\u0304sambo ya Russell. Dya mu 1908, Kiteba kya Mulami kyanene amba busapudi\u2019bwa bwadi bulupulwa mu \u201cmajulunale dikumi ne umo kitatyi ne kitatyi.\u201d Inoko, banabetu badi bayukile mwingilo wa julunale bapele Russell mulangwe wa amba shi mabilo a Sosiete a mu Pittsburgh beavilwile mu kibundi kiyukene biyampe, nabya majulunale mavule akekala na bishinte bya myanda imanine pa Bible. Pa kupwa kulangulukila pa ano madingi ne pa myanda mikwabo, Russell wavilwila mabilo ku Brooklyn, New York, mu 1909. Le kwalupuka bika? Myeji\u2019tu mityetye pa kupwa kuviluka, kwalupuka kintu kya majulunale 400 a mi\u0304sambo\u2019ya kadi adi enda avudila\u2019ko. Kitatyi kyashimikilwe Bulopwe mu 1914, majulunale 2 000 ne kupita adi\u2019mo busapudi bwa Russell ne bishinte alupulwa mu ndimi ina\u0301!"}, {"text_idx": "#000017", "text": "5 Le kuno kwendelela kwitufundija bika? Boba batangidile bulongolodi bwa Leza dyalelo, i biyampe beule kwityepeja kwa Russell. Mu bintu\u2019ka? Kitatyi kyobakwata butyibi, i biyampe ne kuta mutyima ku milangwe ya bakwabo. \u2014Tanga Nkindi 15:22."}, {"text_idx": "#000018", "text": "6. Le bubine bwalupwilwe mu bishinte bya majulunale bwatengele muntu umo namani?"}, {"text_idx": "#000019", "text": "6 Bubine bwa Bulopwe bwadi bulupulwa mu majulunale\u2019a bwashintyile bu\u0304mi bwa bantu. (Bah. 4:12) Kimfwa, Ora Hetze, wabatyijibwe mu 1917, ubadilwa mu bantu bavule befundile bubine kupityila ku bino bishinte. Ora unena amba, \u201cpa kupwa kwisonga, naendele kudi mama mu Rochester, Minnesota. Ponafikile, namutana usana bishinte bya mu julunale. Mwadi busapudi bwa Russell. Mama washintulula bintu byaatangile\u2019mo.\u201d Ora waitabije bubine bwaefundile ne kupwa waikele ke musapudi muko\u0304kele wa Bulopwe bwa Leza mu bula bwa myaka makumi asamba."}, {"text_idx": "#000020", "text": "7. Mwanda waka boba batangidile kumeso balangulukile monka mwingidijijo wa majulunale?"}, {"text_idx": "#000021", "text": "7 Mu 1916, myanda ibidi mikatampe yalengeje boba batangidile mwingilo balangulukile monka pa musapwilo wa myanda miyampe kupityila ku majulunale. Umbajinji, Divita Dikatampe pa kunana, bingidilwa bya kutampa nabyo byakola kusokola. Mu 1916, bilo yetu ya julunale mu Beletanye yalombwele pato\u0304ka kino kikoleja amba: \u201cPano tubashala\u2019tu na majulunale 30 kete alupula Busapudi. Bimweka kadi amba kino kibalwa kisa kutyepela\u2019ko, mwanda lupoto lwa mapapye lubakandila\u2019ko.\u201d Kya bubidi i lufu lwa Tutu Russell mu mafuku 31, Kweji 10, 1916. O mwanda Kiteba kya Mulami kya mafuku 15, Kweji 12, 1916, kyanene amba: \u201cPano, byafwa Tutu Russell, busapudi bwadi bulupulwa mu [majulunale] kebukilupulwapo monka.\u201d Nansha byafudile uno muswelo wa kusapula, manwa makwabo kimfwa a \u201cFoto-Drame ya Bupangi,\u201d aendelele senene she\u0304."}, {"text_idx": "#000022", "text": "8. Le mu \u201cFoto-Drame ya Bupangi\u201d mwadi bika?"}, {"text_idx": "#000023", "text": "8 Bifwatulo bijina. Russell ne bapwani nandi baingile mu kintu kya myaka isatu mwanda wa kupunga \u201cFoto-Drame ya Bupangi,\u201d mine yalupwilwe mu 1914. (Nki. 21:5) Ino yaityilwe bu Drame, i bupunga bupya bwa bifwatulo bijina, mawi makwate, ne misombelo ipita bityebitye pa dikalashi. Kwadi bantu bavule bakaile mu kwengelekeja myanda ya mu Bible mine yalengeje filime ikoke bantu, ne banyema nabo baelelwe\u2019mo. Lapolo imo ya mu 1913 inena amba: \u201cBanyema bavule ne byoni, byaingidijibwe mwanda wa kutobaja bifwatulo mu kipindi kilombola myanda ya Noa.\u201d Tutwa ne tutwa twa bifwatulo bipita pa dikalashi byalongelwe na basendwe ba mu Londoni, New York, Paris, ne mu Filadefia, kimo ne kimo kyadi kipentwa ku makasa."}, {"text_idx": "#000024", "text": "9. Mwanda waka byalombele kitatyi ne lupeto pa kulonga \u201cFoto-Drame\u201d?"}, {"text_idx": "#000025", "text": "9 Mwanda waka bepe\u0304ne ne kupityija kitatyi kivule nenki mu kulupula \u201cFoto-Drame\u201d? Lukwembo lwatyipilwe mu 1913 ku bitango bivule lwanene amba: \u201cKubwanya kubwenye majulunale a mu Amerika kushinta mumweno wa bantu kupityila ku bifwatulo ne byelekejo, ne bipindi bya mapepala mu bisanji, pamo ne muswelo uswidibwe bino bifwatulo ne obikoka bantu ulombola\u2019mba bidi na kamweno, ne bino bintu bituyukanya bu basapudi bendelela ne bu kalasa ka bafundiji ba Bible na kwitupa kiselwa kikatampe kya kupunga bifwatulo bijina ne bikwabokwabo bipente bikale bu manwa mafike\u2019po kadi mafwaninwe a basapudi ne bafundiji.\u201d"}, {"text_idx": "#000026", "text": "Kungala: Kingidilwa kya kulombola nakyo \u201cFoto-Drame\u201d; kunshi: Bifwatulo bya \u201cFoto-Drame\u201d pa makalashi"}, {"text_idx": "#000027", "text": "10. Le \u201cFoto-Drame\u201d yatadilwe mu bibundi\u2019ka ne na bantu banga?"}, {"text_idx": "#000029", "text": "Mu bula bwa 1914, \u201cFoto-Drame\u201d yatadilwe mu mobo makatampe"}, {"text_idx": "#000031", "text": "11 Bwalamuni bwa \u201cFoto-Drame\u201d mu Falanse bwatengele bininge mutyima wa Charles Rohner, nsongwalume wa myaka 18. Charles unena amba \u201cyatadilwe mu kyetu kibundi\u2014Colmar, Alsace, mu Franse. Tamba\u2019tu ku ngalwilo kwayo natulumukile pa bushintuludi bwivwanike bwa bubine bwa mu Bible.\u201d"}, {"text_idx": "#000032", "text": "12 Kino kyalengeje Charles abatyijibwe ne kushilwididila mwingilo wa kitatyi kyonso mu 1922. Mwingilo wandi mubajinji obamupele i wa kukatadija ino \u201cFoto-Drame\u201d ku bantu mu Franse. Pa kwisambila pa uno mwingilo, Charles unena amba: \u201cBadi bampe mingilo mivule, komba violon, kutala lubalo lwa mukolo, ne mabuku. Natongelwe kadi kutalaja bantu kumeso kwa mpangiko kushilula. Twadi tupa\u0304na mabuku mu kitatyi kya kuko\u0304kolokwa. Twadi tupa tutu ne tutu nansha kaka ense mulongo wa kutala mu kyubo\u2019mwa. Muntu ne muntu wadi usela mabuku ku makasa ne kulumba muntu yense udi mu mulongo wandi. Ne kadi, pa kibelo kya kyubo, padi mameza mayule mabuku.\u201d Mu 1925, Charles waityilwe kukengidila ku Betele ya ku Brooklyn, mu New York. Kwine\u2019kwa wapebwa mwingilo wa kwimanina bantu badi bengila ku ladiyo mipya ya WBBR. Kupwa kulangulukila pa kimfwa kya Tutu Rohner, tubwanya kwiipangula amba, \u2018Lelo nsangelanga kukengidila konso kobantuma mwanda wa kusalaja musapu wa Bulopwe?\u2019\u2014Tanga Isaya 6:8."}, {"text_idx": "#000033", "text": "13, 14. Le ladiyo yaingidijibwe namani mwanda wa kusalaja myanda miyampe? (Tala tupango \u201c Mpangiko ya WBBR\u201d ne \u201c Kitango Kikatampe.\u201d)"}, {"text_idx": "#000034", "text": "13 Ladiyo. Mu myaka ya 1920, mwingilo wa \u201cFoto-Drame\u201d washilula kutyepa, ino ladiyo yaikala bu muswelo muyampe mpata wa kusalaja myanda miyampe ya Bulopwe. Mu mafuku 16 Kweji 4, 1922, Tutu Rutherford wapityije mwisambo wandi mubajinji mu Metropolitan Opera House ya mu Filadefia, Pennsylvania. Kubwipi kwa bantu 50 000 balondele mwisambo unena\u2019mba, \u201cBantu Bavule Badi\u2019ko Dyalelo Kebakafupo.\u201d Kadi, mu 1923, balombwele mpangiko mibajinji ya kitango ku ladiyo. Kutentekela pa kwingidija maladiyo a bansunga, batutu bendeja bamwene amba i biyampe twishimikile\u2019ko ladiyo yetu. Ladiyo mine yashimikilwe mu Staten Island, New York, beinika bu WBBR. Ino ladiyo yashilwile kwingila mu mafuku 24 Kweji 2, 1924."}, {"text_idx": "#000035", "text": "Mu 922, kubwipi kwa bantu 50 000 baivwene mwisambo wa ku ladiyo unena amba \u201cBantu Bavule Badi\u2019ko Dyalelo Kebakafupo\u201d"}, {"text_idx": "#000036", "text": "14 Pa kushintulula kitungo kya WBBR, Kiteba kya Mulami kya mu difuku 1 Kweji 12, 1924, kinena amba: \u201cTukulupile amba ladiyo i muswelo upe\u0304la wa kusambakanya nao musapu wa bubine mu muswelo kewamwekele kasha\u0304 kadi ulea lupeto.\u201d Kupwa kibweja\u2019ko amba: \u201cShi Mfumwetu umwene amba i biyampe kushimika maladiyo makwabo mwanda wa kusambakanya bubine, nabya aye mwine uketupa lupeto mu muswelo wasaka.\u201d (N\u0303im. 127:1) Mu 1926, bantu ba Yehova bashimikile maladiyo asamba abo. Abidi adi mu E\u0301tats-Unis\u2014imo i WBBR mu New York ne mikwabo i WORD kubwipi na Chicago. Ana\u0301 makwabo adi mu Kanada, matu\u0304lwe mu Alberta, Kolombi wa Beletanye, Ontario, ne Saskatchewan."}, {"text_idx": "#000037", "text": "WBBR yapityije busapudi bwa mi\u0304sambo ya mu Bible ne minjiki. Yapityije kadi ne mpangiko inena amba, \u201cKutala Mwendela Ntanda.\u201d Mu ino mpangiko banabetu bapityija\u2019yo badi bakasela myanda mu mabilo atala myanda ilongekele ntanda yonso. Mpangiko mikwabo yadi na mutwe wa mwanda unena amba, \u201cMwingidi Nkasampe Wisamba.\u201d Kadi mikwabo yadi itwa bu \u201cKitatyi kya Kifundwa kya Bible kya ku Njibo.\u201d Mu ino mpangiko, Batumoni badi balombola kimfwa kya mwa kwifundila Bible mu kisaka. WBBR yadi ipityija kadi ne madrame esambila pa Bible, ne kwengelekeja matompo a kukutwa kwa bantu ba Yehova. Boba badi bengelekeja badi balombola muswelo mwadi mwikadile bakulumpe ba bipwilo bu nsulo ya kupangwapangwa, ne kulombola pato\u0304ka butyibi bwa mboloji bwa batyibi."}, {"text_idx": "#000039", "text": "15 Kuno kusambakanibwa kwa bubine bwa mu Bible ku ladiyo kwayukene ne ku bakulumpe ba bipwilo bya kine Kidishitu. Albert Hoffman, wadi uyukile biyampe mwingilo wadi wingilwa ku ladiyo mu Saskatchewan, Kanada, wanene amba: \u201cBantu bavule bashilwile kuyuka Befundi wa Bible [betwa dyalelo bu Batumoni ba Yehova]. Bukamoni bwasapwilwe mu muswelo wa kutendelwa kasha\u0304 kufika ne 1928, bakulumpe ba bipwilo baningi\u0304le Leta, nandi waimika maladiyo onso mu Kanada engidijibwa na Befundi ba Bible.\u201d"}, {"text_idx": "#000040", "text": "16 Nansha byafungilwe maladiyo etu a mu Kanada, mi\u0304sambo ya mu Bible yaendelele kupityijibwa ku maladiyo a bansunga. (Mat. 10:23) Pa kwendeleja ino mpangiko senene, Kiteba kya Mulami ne L\u2019A\u0302ge d\u2019Or (itwa dyalelo bu Re\u0301veillez-vous!) byatelele lunkunkwa-mulongo lwa maladiyo a busunga adi engidijibwa mwanda wa kusapula bubine bwa mu Bible, amba basapudi bakankamike bantu ku njibo ne njibo bateje mi\u0304sambo ku maladiyo a mu kyabo kibundi. Le byafula kwepi? Bulletin wa mu Kweji 1, 1931 unena amba: \u201cLadiyo yakankamikile banabetu mu mwingilo wa busapudi bwa ku njibo ne njibo. Malapolo mavule aile ku bilo yetu alombola amba kwadi bantu batejeje mi\u0304sambo yanenwe na Tutu Rutherford, ne kino kyalengeje betabije kutambula mabuku adi ebapebwa.\u201d Bulletin yatelele mwingilo wa busapudi bwa ku ladiyo ne bwa ku njibo ne njibo bu \u201cmiswelo ibidi mikatampe ya kusapula ibadilwa mu bulongolodi bwa Mfumwetu.\u201d"}, {"text_idx": "#000041", "text": "Mwaka wa 1931 i mwaka wapityijibwe bininge busapudi bwa ku ladiyo. Myanda imoimo ya ku kitango kikatampe kya Columbus, Ohio, E\u0301tats-Unis, kyalongelwe mu mafuku 24-30 Kweji 7, yapityijibwe ku maladiyo 450 ne kupita mu Ostrali, Kanada, Bulaya, ne E\u0301tats-Unis. Twaitabije dijina dya bu Batumoni ba Yehova ku kino kitango."}, {"text_idx": "#000042", "text": "17, 18. Nansha ngikadilo byoyashintyile, le ladiyo yaendelele kwitukwasha namani?"}, {"text_idx": "#000043", "text": "17 Mu bula bwa myaka ya 1930, balwana betukankeje tuleke kwingidija maladiyo a bansunga. O mwanda ku mfulo kwa 1937, bantu ba Yehova baitabije kushinta mungya ngikadilo. Baleka busapudi bwa ku maladiyo, ino bata mutyima bininge ku mwingilo wa ku njibo ne njibo. * Nansha nankyo, ladiyo yaendelele kukwasha bininge mu kusambakanya musapu wa Bulopwe mu bifuko ne mu matanda a kulampe. Kimfwa, tamba mu 1951 kutu\u0304la 1991, ladiyo ya Kushika kwa Berlin, mu Alemanye, yadi ipityija kyaba ne kyaba mi\u0304sambo ya mu Bible yalengeje ne bantu badi Kutunduka kwa Alemanye bemvwane musapu wa Bulopwe. Kushilwila mu 1961 ne kwendelela kumeso, mu bula bwa myaka makumi-asatu ne kupita, ladiyo ya mu Siriname, mu Amerika wa Kunshi, yadi ipityija yenga ne yenga mpangiko ya kusambakanya bubine bwa mu Bible mu minite 15. Kushilwila mu 1969 kutu\u0304la mu 1977, bulongolodi bwalupwile mpangiko ya ku ladiyo 350 ne kupita mikwate ku mawi, yadi na kishinte kinena amba \u201cKisonekwa Kyonso I kya Kamweno.\u201d Ino mpangiko yapityijibwe ku maladiyo 291 mu E\u0301tats-Unis, mu matanda 48. Mu 1996, ladiyo ya mu Apia, mwipata mwa Samoa Kunshi kwa Pasifike, yadi ilupula yenga ne yenga mpangiko yadi inena amba \u201cMalondololo ku Bipangujo Byenu Bimanine pa Bible.\u201d"}, {"text_idx": "#000044", "text": "18 Dya ku mfulo kwa myaka katwa ka 20, ladiyo keyakidipo ikingidijibwa mpata mu kusambakanya myanda miyampe. Ino, kwalupukile busendwe bukwabo bwakweshe kusapwila bantu bavule mpata."}, {"text_idx": "#000045", "text": "19, 20. Mwanda waka bantu ba Yehova palupwile diteba dya , ne dyaikele na lupusa\u2019ka? (Tala ne kapango \u201c JW.ORG.\u201d)"}, {"text_idx": "#000047", "text": "20 Ku ngalwilo kwa 1997, bantu ba Yehova bashilwile kusapwila bantu kupityila ku Entelenete. Mu 2013, Diteba dya dyadi\u2019ko mu kintu kya ndimi 300, kadi bufundiji bwa Bible bwa kyalwilo bwadi\u2019po mu muswelo utentulwa\u2019bo mu ndimi 520 ne kupita. Pa diteba patwelanga bantu 750 000 ne kupita. Kutentekela pa kutala mavideo, bantu batentulanga\u2019po kweji ne kweji mabuku midiyo 3 ne kupita, mapepala midiyo 4, ne mawi makwate midiyo 22."}, {"text_idx": "#000049", "text": "21 Diteba dya Entelenete i dishinda diyampe kasha\u0304 dya kusambakanya nadyo myanda miyampe ya Bulopwe, nansha ke mu matanda mupelejibwe mwingilo wetu wa busapudi. Kimfwa, ku ngalwilo kwa 2013, muntu witwa bu Sina watwelele pa diteba dya , kupwa waita ku kite\u0301 kya ntanda yonso, kidi mu E\u0301tats-Unis mwanda wa kusaka kuyukila\u2019ko bivule bitala pa Bible. Mwanda waka kuno kwita kwadi kutulumukwa? Mwanda Sina utamine mu kipwilo kya ba Mizilma, kadi ushikatanga mu kibundi kidi kufula mu ntanda mukankajibwe mpata mwingilo wa Batumoni ba Yehova. Kupwa, kwakwatwa mpangiko amba Sina efunde Bible misunsa ibidi ku yenga na Kamoni wa mu E\u0301tats-Unis. Kifundwa kyaendejibwe na kwimona mpala na mpala kupityila ku Entelenete."}, {"text_idx": "#000050", "text": "Kubwipi kwa midiyo 3 ya mavideo mepi, midiyo 3 ya mabuku, midiyo 4 ya mapepala, ne midiyo 22 ya mawi makwate\nDifuku ne difuku kubwipi kwa bantu 750 000 batwelanga pa \nPadi muswelo wa kutunduluka\u2019po mu ndimi 300\nUbwanya kusela mabuku pa Entelenete mu ndimi 520 ne kupita\nBino bibalwa i bya mu 2013"}, {"text_idx": "#000051", "text": "Kubwipi kwa midiyo 3 ya mavideo mepi, midiyo 3 ya mabuku, midiyo 4 ya mapepala, ne midiyo 22 ya mawi makwate\nDifuku ne difuku kubwipi kwa bantu 750 000 batwelanga pa \nPadi muswelo wa kutunduluka\u2019po mu ndimi 300\nUbwanya kusela mabuku pa Entelenete mu ndimi 520 ne kupita"}, {"text_idx": "#000053", "text": "Difuku ne difuku kubwipi kwa bantu 750 000 batwelanga pa "}, {"text_idx": "#000054", "text": "Padi muswelo wa kutunduluka\u2019po mu ndimi 300"}, {"text_idx": "#000056", "text": "Bino bibalwa i bya mu 2013"}, {"text_idx": "#000058", "text": "22 Ino miswelo yotwingidije mwanda wa kusapwila bantu bavule kutabuka, kimfwa majulunale, \u201cFoto-Drame,\u201d mpangiko ya ku ladiyo, ne Entelenete, keipingakenepo mwingilo wa busapudi bwa ku njibo ne njibo. Mwanda waka? Mwanda bantu ba Yehova balondanga mu mayo a Yesu. Ka\u0304dipo usapula\u2019nka ku bibumbo bya bantu kete; ino wa\u0304di uta mutyima ku kukwasha muntu ne muntu. (Luka 19:1-5) Kadi Yesu wa\u0304fundije bana bandi ba bwanga balonge muswelo umo kadi we\u0304bape\u0304le musapu obafwaninwe kusapula. (Tanga Luka 10:1, 8-11.) Monka mokyesambilwe mu Shapita 6, boba betutangidile bakankamikanga mwingidi yense wa Yehova asapwile muntu ne muntu.\u2014Bil. 5:42; 20:20."}, {"text_idx": "#000059", "text": "23 Myaka katwa kupwa kwa kubutulwa kwa Bulopwe, basapudi kupita pa midiyo 7,9 bengilanga na bupyasakane na kufundija bakwabo mpango ya Leza. Pa kubulwa nansha kutatana, Mulopwe i mwesele manwa otwingidije pa kusapula Bulopwe. Monka musa kulombwela\u2019kyo shapita ulonda\u2019ko, Mulopwe i mwitupe bingidilwa byotusakilwa mwanda wa kusambakanya myanda miyampe ku mizo yonso, bisaka ne ndimi.\u2014Kus. 14:6."}, {"text_idx": "#000060", "text": "^ mus. 17 Mu 1957, boba betutangidile bakwete butyibi bwa kuleka kwingidija ladiyo yetu ya WBBR yadi ishele\u2019ko mu New York."}, {"text_idx": "#000061", "text": "Le Bulopwe I bwa Bine Kodi?\nLe i myanda\u2019ka ibadilwa mu kwingidija kotwingidije majulunale, bifwatulo bijina, ladiyo, ne Entelenete, ikulombola amba Bulopwe i bwa bine?\nMwanda waka tukankamikanga mwingilo wa ku njibo ne njibo?"}, {"text_idx": "#000062", "text": "Le Bulopwe I bwa Bine Kodi?"}, {"text_idx": "#000063", "text": "Le i myanda\u2019ka ibadilwa mu kwingidija kotwingidije majulunale, bifwatulo bijina, ladiyo, ne Entelenete, ikulombola amba Bulopwe i bwa bine?\nMwanda waka tukankamikanga mwingilo wa ku njibo ne njibo?"}, {"text_idx": "#000064", "text": "Le i myanda\u2019ka ibadilwa mu kwingidija kotwingidije majulunale, bifwatulo bijina, ladiyo, ne Entelenete, ikulombola amba Bulopwe i bwa bine?"}, {"text_idx": "#000065", "text": "Mwanda waka tukankamikanga mwingilo wa ku njibo ne njibo?"}, {"text_idx": "#000066", "text": "Busapudi bwa mu bibundi bikatampe\n(Mwaka ulombola kitatyi kyashilwile kwingidijibwa manwa kampanda)\n^ mus. 79 Mu \u201cFoto-Drame\u201d mwadi ne bifwatulo bijina."}, {"text_idx": "#000067", "text": "Busapudi bwa mu bibundi bikatampe"}, {"text_idx": "#000069", "text": "^ mus. 79 Mu \u201cFoto-Drame\u201d mwadi ne bifwatulo bijina."}, {"text_idx": "#000071", "text": "Le i muswelo\u2019ka muyampe otubwanya kulangulukila pa Bisonekwa kitatyi kyotutana bipangujo bikomo? Langulukila pa manwa asatu otukokeja kwingidija pa kuleta malondololo anekenya."}, {"text_idx": "#000073", "text": "Uno i mwaka wa 100 wa kuvulukwa kwa kutadija kubajinji kwa \u201cFoto Drame ya Bupangi,\u201d ya\u0304lupwilwe mwanda wa kutamija lwitabijo mu Bible Kinenwa kya Leza."}, {"text_idx": "#000075", "text": "Lelo i bika byalongekele panopano bine bikweshe bengidi ba Yehova basapule myanda miyampe mu muswelo mufike\u2019po kujokoloka ntanda yonso?"}, {"text_idx": "#000077", "text": "Mulopwe Waleta Mwinya pa Bulopwe"}]